ජනතා විමුක්ති පෙරමුණේ ලේකම් ටිල්වින් සිල්වා මහතා දේශපාලනයට සම්බන්ධ කළ ජවිපෙ ක්‍රියාකාරි සාමාජිකයෝ පිරිසක් මහින්ද රාජපක්ෂ මහතාගේ ජයග්‍රහණය වෙනුවෙන් ක්‍රියා කරන බව පෙරේදා (23) පැවැසූහ.මහවැලි කේන්ද්‍රයේ පැවැති මාධ්‍ය හමුවකදී මේ බව තහවුරු කළ ජවිපෙ ක්‍රියාකාරී සාමාජිකයන්, පැවැසුයේ, සෝමවංශ අමරසිංහ, ටිල්වින් සිල්වා ඇතුළු ජවිපෙ නායකයන් අද එක්සත් ජාතික පක්ෂය හා සරත් ෆොන්සේකා මහතා සමඟ එක්වී රටේ නැවත ඊළාම් රාජ්‍යයක් බිහි කිරීමට සැරසෙන බවයි.බුලත්සිංහල, ගාල්ල ඇතුළු තවත් ප්‍රදේශ කීහිපයක ජවිපෙ ආසන සංවිධායකවරයකු ලෙස කටයුතු කළ , සිරිල් රාජපක්ෂ මහතා පවසා සිටියේ, 2005 ජනාධිපතිවරණයේ දී පක්ෂ භේදයකින් තොරව අප මහින්ද රාජපක්ෂ මහතාගෙන් ඉල්ලා සිටි ඉල්ලීම් සියල්ල ඉටු වූ බවයි.ත්‍රස්තවාදය මුලිනුපුටා දැමීම , නෝර්වේ භූමිකාව අවසන් කිරීම , සටන් විරාම ගිවිසුම අහෝසි කිරීම ඇතුළු ඉල්ලා සිටි සියලුම ඉල්ලීම් ජනාධිපතිතුමා ඉටු කළා.